Пневматика, або верхна гума, хранить душу и застачать оптималны ѣздны властности бицикля в терену або на дорозѣ. Пневматикы на горскы бициклѣ суть шыршы, з глубшым профилом, котрый уможнить ѣзду в тяжком теренѣ, напротив, дорожны або мѣстскы пневматикы мають профил неглубокый, взорок дробнѣйшый, суть узшы и гладшы.

Территория населена од прадавного часу. В околици Апшы найдены слѣды поселѣня сперед 50 тыс. лѣт, а в околици Великой Уголькы — сперед 30 тыс. лѣт (палеолит). В районѣ суть могылы Куштановицкой културы (Колодное), памятникы деревяной церковной архитектуры (Колодное, Нересниця).

Окрес Ліптовскый Мікулаш (по словеньскы Okres Liptovský Mikuláš) є окрес на Словеньску у Жіліньскім краю. Мать розлогу 1340,7 км² і 73 464 жытелїв (2007).

Римска република была републиков аристократичнов, понеже высшый владный орган — сенат, — быв складеный лем з аристократох (патрицийох). Жадный урядник, (лат.) magistratus, не быв плаченый, наопак, подля практик републикы мав з властных гроши платити розличны позиранкы и добра про плебейох, жебы го выбрали на уряд. Подля официалной идеи Senatus Populus que Romanus (Сенат и обывателе Рима), люд свое право влады реализовав на згромаджѣнях розличного уровня, (лат.) comitia.

Адолф Гітлер (20. апріля 1889 – 30. апріля 1945) — быв нїмецькый націстічный політік, голова Націоналной соціалістічной нїмецькой роботницькой партії (NSDAP), од 30. януара 1933 до своёй смерти нїмецькый канцеларь, од марца того самого року выбавеный діктаторьскыма правами, од року 1934 тыж голова штату.

Обращеніє Предсѣдателя Верховной Рады Украйины, кандидата в Президенты Украйины, Леоніда Кравчука в сесійному залѣ Областной Рады найшло отклик у народных депутатôв, и убѣдило их в необходимости внести опредѣлені корективы в бюлетень для голосованія. Позад продолжительных дебатôв было принято рѣшеніє про змѣны в текстѣ бюлетеня формуліровкы ""статус автономной територіи"", на ""из закрѣпленієм в Конституціи Украйины статус спеціальной самоурядной адміністративной територіи"". Новый текст бюлетеня быв утвержденый сею же сесією.

На основі дакотрый науковых теорій є тот „наш“ весмір частёв сістемы векшого чісла весмірів званого мултівесмір (тыж многосвіт). В много дїлах сці-фі і фантазі літературы ся выходить з предпокладу, же дакотра з тых теорій платить і навысше же є знамый способ, як ся міджі весмірами рушати. Іншы весміры можуть мати чісто іншы фізікалны законы як тот наш.

Соціолінґвістіка є языконаукова дісціпліна бадаюча сполоченьскы подмінкы языковой комунікації, одношіня языка і сполочности, одношіня хоснователїв ку языку.

Вакамія Мару (японьскы: 若宮丸) і пізнїше Вакамія (японьскы: 若宮) быв японьскый носіч гідропланів, лодь служача в японьскім цісарьскім наморництві і тыж вообще першый японьскый носіч летадел.

Сухоты, гертика, тыж сухотины або туберкулоза (од латиньскы tuberculum — горбок) — інфекчна хворота, яка ся выкликать мікобактеріями туберкулозы і характеризує ся утворїням шпеціфічных ґранулом у вшелиякых орґанах і тканинах (найчастїше у легкых) і поліморфнов клінічнов картинов.